《贞懿皇后挽歌三首（今存二首）》
唐代·窦叔向

二陵恭妇道，六寝盛皇情。礼逊生前贵，恩追殁后荣。

幼王亲捧土，爱女复边茔。东望长如在，谁云向玉京。

后庭攀画柳，上陌咽清笳。命妇羞蘋叶，都人插柰花。

寿宫星月异，仙路往来赊。纵有迎仙术，终悲隔绛纱。

作者简介：窦叔向　[唐]（约公元七六九年前后在世）字遗直，京兆金城人。（旧唐书作扶风平陵人。此从新唐书） 学识：文学家。 家庭出身：官宦之家，同昌司马窦亶之子。生卒年均不详，约唐代宗大历四年前后在世。以工诗称。大历初，登进士第。少与常衮同灯火，及衮为相，引擢左拾遗，内供奉。及坐贬，亦出为溧水令。卒，赠工部尚书。五子群、常、牟、庠、巩，皆工词章，有《联珠集》行于时。叔向工五言，名冠时辈。集七卷，今存诗九首。《新唐书艺文志》传于世。代表作品：《贞懿皇后挽歌》、《夏夜宿表兄话旧》等。